คุยกับผู้ใช้:ตรีรัส ดิเรกพิทักษ์ - วิกิพีเดีย

# คุยกับผู้ใช้:ตรีรัส ดิเรกพิทักษ์

### จากวิกิพีเดีย สารานุกรมเสรี

                                   กระตุ้นการตอบสนอง (Elicit Responses)
           ทฤษฎีการเรียนรู้หลายทฤษฎีที่กล่าวว่า การเรียนรู้จะมีประสิทธิภาพมากน้อยเพียงใดนั้น เกี่ยวข้องโดยตรงกับระดับและขั้นตอนของการประมวลผลข้อมูล ถ้าผู้เรียนได้มีโอกาสร่วมคิด ร่วมกิจกรรมในส่วนที่เกี่ยวกับเนื้อหา การถาม การตอบ ในด้านของการจำนั้น ย่อมจะดีกว่าผู้เรียนเรียนโดยการอ่านหรือการคัดลอกข้อความจากผู้อื่นเพียงอย่างเดียว
                  คอมพิวเตอร์มีข้อได้เปรียบเหนืออุปกรณ์อื่น ๆ หลายอย่าง เช่น วีดิทัศน์ ภาพยนตร์ สไลด์ เทปหรือสื่อการสอนอื่น ๆ ซึ่งจัดเป็นสื่อการสอนแบบ Non-interactive การเรียนจากคอมพิวเตอร์นั้น ผู้เรียนสามารถมีกิจกรรมร่วมได้หลายลักษณะ แม้จะเป็นการแสดงความคิดเห็น การเลือกกิจกรรม และการโต้ตอบกับเครื่องก็สามารถทำได้ กิจกรรมเหล่านี้เองที่ทำให้ผู้เรียนไม่รู้สึก เบื่อหน่ายและเมื่อมีส่วนร่วมก็มีส่วนคิด การคิดนำหรือคิดตามย่อมมีส่วนผูกประสานให้ โครงสร้างของการจำดีขึ้น
                  สิ่งที่ต้องพิจารณาเพื่อให้การจำของผู้เรียนดีขึ้น ผู้ออกแบบบทเรียนจึงควรเปิดโอกาสให้ ผู้เรียนได้ร่วมกระทำในกิจกรรมขั้นตอนต่าง ๆ ซึ่งมีข้อแนะนำ ดังนี้
                •   พยายามให้ผู้เรียนได้ตอบสนองด้วยวิธีใดวิธีหนึ่งตลอดการเรียนบทเรียน
                •   ควรให้ผู้เรียนได้มีโอกาสพิมพ์คำตอบหรือข้อความสั้น ๆ เพื่อเร้าความสนใจ แต่ไม่ควรให้ผู้เรียนพิมพ์คำตอบยาวเกินไป
                •   ถามคำถามเป็นช่วง ตามความเหมาะสมของเนื้อหา
                •   เร้าความคิดและจินตนาการด้วยคำถาม
                •   ไม่ควรถามครั้งเดียวหลาย ๆ คำถาม หรือถามคำถามเดียวแต่ตอบได้หลาย คำตอบ ถ้าจำเป็นควรให้เลือกตอบตามตัวเลือก
                •   หลีกเลี่ยงการตอบสนองซ้ำ ๆ หลายครั้งเมื่อทำผิด เมื่อผิดซักครั้งสองครั้ง ควรจะให้ผลป้อนกลับ (Feedback) และเปลี่ยนทำกิจกรรม
                   อย่างอื่นต่อไป
                •   ควรคำนึงถึงการตอบสนองที่มีผิดพลาดบ้างด้วยความเข้าใจผิด เช่น การพิมพ์ตัว L กับเลข 1 หรือ Space ในการพิมพ์ อาจเกินไปหรือ
                   ขาดหายไป บางครั้งใช้ตัวพิมพ์ใหญ่หรือตัวพิมพ์เล็ก
                •   ควรจะแสดงการตอบสนองของผู้เรียนบนเฟรมเดียวกับคำถามและการตรวจคำตอบจะต้องอยู่บนเฟรมเดียวกันด้วย ซึ่งอาจจะเป็นเฟรมซ้อน
                   ขึ้นมาในเฟรมหลักเดิมก็ได้
                 เนื้อหาข้างต้นสืบค้นมาจาก http://vdo.kku.ac.th และสรุปได้ว่าการกระตุ้นการตอบสนองบทเรียนเป็นส่วนสำคัญที่ทำให้ผู้เรียนเกิดการเรียนรู้ เกิดความสนใจในบทเรียน และหากสามารถสร้างบทเรียนที่สามารถตอบสนองความต้องการของผู้เรียน และให้ผลป้อนกลับในทันทีก็จะเป็นการพัฒนาผู้เรียน

ดึงข้อมูลจาก "http://th.wikipedia.org../../../%E0%B8%95/%E0%B8%A3/%E0%B8%B5/%E0%B8%84%E0%B8%B8%E0%B8%A2%E0%B8%81%E0%B8%B1%E0%B8%9A%E0%B8%9C%E0%B8%B9%E0%B9%89%E0%B9%83%E0%B8%8A%E0%B9%89%7E%E0%B8%95%E0%B8%A3%E0%B8%B5%E0%B8%A3%E0%B8%B1%E0%B8%AA_%E0%B8%94%E0%B8%B4%E0%B9%80%E0%B8%A3%E0%B8%81%E0%B8%9E%E0%B8%B4%E0%B8%97%E0%B8%B1%E0%B8%81%E0%B8%A9%E0%B9%8C.html".

##### Views

- หน้าผู้ใช้
- อภิปราย
- รุ่นปัจจุบัน

##### ค้นหา